CELEX: 62017TN0262
Language: sl
Date: 2017-04-30 00:00:00
Title: Zadeva T-262/17: Tožba, vložena 30. aprila 2017 – Metrans/Komisija in INEA

24.7.2017   
            
            
               SL
            
            
               Uradni list Evropske unije
            
            
               C 239/47
            
         Tožba, vložena 30. aprila 2017 – Metrans/Komisija in INEA
   (Zadeva T-262/17)
   (2017/C 239/60)
   Jezik postopka: angleščina
   
      Stranke
   
   
      Tožeča stranka: Metrans a.s. (Praga, Češka republika) (zastopnik: A. Schwarz, odvetnik)
   
      Toženi stranki: Evropska komisija in Izvajalska agencija za inovacije in omrežja (INEA)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               s takojšnim učinkom za nično razglasi postavko s kodo 2015-CZ-TM-0330-M, naslovljeno „Multimodalni kontejnerski terminal Paskov, Faza III“, in postavko s kodo 2015-CZ-TM-0406-W, naslovljeno ,,Intermodalni terminal Melnik, Fazi 2 in 3“, vsebovani v Prilogi k Izvedbenemu sklepu Komisije z dne 5. avgusta 2016 o seznamu predlogov, ki so bili v okviru razpisov za zbiranje predlogov z dne 5. novembra 2015 na podlagi večletnega delovnega programa izbrani za finančno pomoč EU na področju Instrumenta za povezovanje Evrope (IPE) -Prometni sektor;
            
         
               —
            
            
               podredno, razglasi, da je sporazum o pomoči, ki je bil sklenjen na podlagi Instrumenta za povezovanje Evrope (IPE) – Prometni sektor št. INEA/CEF/TRAN/M2015/1133813 med Izvajalsko agencijo za inovacije in omrežja (INEA) in Advanced World Transport a.s. (AWT) (v zvezi z ukrepom 2015-CZ-TM-0330-M, naslovljenim „Multimodalni kontejnerski terminal Paskov“), ničen ali Izvajalski agenciji za inovacije in omrežja naloži, naj prekliče navedeni sporazum, ki se nanaša na Paskov;
            
         
               —
            
            
               razveljavi sporazum o pomoči, ki je bil sklenjen na podlagi Instrumenta za povezovanje Evrope (IPE) – Prometni sektor št. INEA/CEF/TRAN/M2015/1133814 med Izvajalsko agencijo za inovacije in omrežja (INEA) in České přístavy, a.s. (češka pristanišča) (v zvezi z ukrepom 2015-CZ-TM-0406-W, naslovljenim „Intermodalni Terminal Melnik, Fazi 2 in 3“) oziroma, podredno, ga razglasi za ničnega ali Izvajalski agenciji za inovacije in omrežja naloži, naj prekliče navedeni sporazum, ki se nanaša na Melnik;
            
         
               —
            
            
               Izvajalski agenciji za inovacije in omrežja in Komisiji naloži, naj solidarno plačata stroške tožeče stranke.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog se nanaša na to, da se z izpodbijanim ukrepom kršijo temeljni načeli iz Pogodb Unije, ki se nanašata na varstvo svobodnega trga in svobodne konkurence na notranjem trgu.
               
                           —
                        
                        
                           Tožeča stranka med drugim trdi, da sta vzpostavitev in zagotavljanje delovanja notranjega trga temeljni načeli in obveznosti, na katerih Unija temelji (člen 26 PDEU). Kakršni koli ukrepi, ki jih sprejme Unija, morajo vedno biti v skladu s tem temeljnim načelom in kakršni koli ukrep, ki je v nasprotju s tem načelom, mora biti vedno sprejet sorazmerno in subsidiarno.
                        
                     
         
               2.
            
            
               Drugi tožbeni razlog, ki se nanaša na to, da se z izpodbijanim ukrepom krši člen 93 PDEU ter tudi druge člene PDEU (člene 3, 26, 93, 107, 119, 170(2), 171(1), Protokol (št. 8) in njegov člen 1, Protokol (št. 27)).
               
                           —
                        
                        
                           Tožeča stranka med drugim trdi, da izpodbijani ukrep pomeni pomoč, ki ne ustreza potrebi po usklajevanju prometa.
                        
                     
         
               3.
            
            
               Tretji tožbeni razlog, ki se nanaša na to, da se z izpodbijanim ukrepom krši Uredbo (EU) št. 1316/2013 in Uredbo (EU) št. 1315/2013 ter z njima povezane predpise.
               
                           —
                        
                        
                           Tožeča stranka med drugim trdi, da pri dodelitvi pomoči vsi predhodni pogoji niso bili izpolnjeni (četudi bi bila v skladu z drugimi predpisi Unije), zato pomoč ne bi smela biti dodeljena.